Ժան-Բատիստ Մոնիե

Ժան-Բատիստ Մոնիե (ֆր.՝ Jean-Baptiste Maunier, դեկտեմբերի 22, 1990(1990-12-22), Brignoles), ֆրանսիացի երգիչ և դերասան, ով խաղացել է «Անիծված հեռախոս», «Խորիստներ» և այլ ֆիլմերում։


== Կենսագրություն ==
Ծնվել է 1990 թվականի դեկտեմբերի 22-ին Բրինոլում Թերի և Մյուրել Մոնեների ընտանիքում։ Այժմ ապրում է Լիոնում։ Ունի փոքր եղբայր՝ Բենջամինը, ով ծնվել է 1995 թվականին։
Փոքր տարիքում Ժան Բատիստը ցանկացել է լրագրող դառնալ, սակայն երաժշտական տաղանդը նրան դերասանական կարիերա է բերել։ Վեցերորդ դասարանից հետո նա պետք է իր ուսումը շարունակեր արվեստի ինչ-որ ճյուղում։ Նա ընտրեց երգը և դարձավ «Սուրբ Մարկի փոքր երգիչներ» երգչախմբի անդամ (Petits Chanteurs de Saint-Marc)։ Նրա հայրը նույնպես այդ երգչախմբում էր երգել։


=== Խորիստներ ===
«Խորիստներ» ֆիլմի ռեժիսորը՝ Քրիստոֆ Բարատյեն, Ժան Բատիստին նկատել է քասթինգների ժամանակ։ Նրանք երգում էին ֆիլմի սաունդթրեքը և հենց այդտեղից էլ Բարատյեն ընտրում է նրան, որպես սոլո կատարող։ Ֆիլմը էկրաններին է հայտնվել 2004 թվականի մարտի 17-ին և ունեցել է արտառոց հաջողություն։ Ֆրանսիացի լրագրողները այդ ֆիլմի մասին մի շարք հոդվածներ են գրել, որոնք թարգմանվել են տարբեր լեզուներով։ Ֆրանսիայում վաճառվել է ֆիլմի սաունդթրեքը ներառող 800 000 ալբոմներ։
Ֆիլմի աշխատանքների հետ մեկտեղ Ժան-Բատիստը երգչախմբի հետ տարբեր համերգների է մասնակցել։
2005 թվականի փետրվարին Ժան-Բատիստը լքում է երգչախումբը, որ ավելի շատ ժամանակ տրամադրի իր դերասանական վարպետությունը զարգացնելուն և սովորելուն։ Սակայն, որ մարդիկ իր ձայնը չմոռանան նա դուետ է կատարում Կլեմանս Սեն Պրյոյի հետ «Concerto Pour Deux Voix» («Համերգ երկու ձայնով»)։
Ուսումնարանն ավարտելուց հետո Ժան-Բատիստը կատարելագործում է իր դերասանական կարողությունները Լի Ստրասբերգի անվան կինոյի և թատրոնի ինստիտուտում (ԱՄՆ)։


=== Ճիչ ===
Դերասանական տաղանդի և պայծառ արտաքինի շնորհիվ (հասակը 192 սմ է), նա ֆիլմերում մեծ պահանջարկ է ունեցել։ 14 տարեկանում նա մասնակցություն է ունեցել «Ճիչ» ("Le Cri") չորս սերիայից բաղկացած հեռուստաֆիլմում, որը նկարահանվել է Էրվե Բասլեի կողմից France 2 ալիքի համար։ Ժան Բատիստը կատարել է Ռոբերը Պանոյի դերը, ով աշխատում էր մետաղաձուլական գործարանում։ Նա առաջին դրվագում էր երևում և հիշողություններում (3-րդ դրվագ)։ Ֆիլմը ցուցադրվել է 2006 թվականի փետրվար-մարտ ամիսներին։


=== Մեծ Մոլն ===
Երբ Էրվե Բասլեի նկարահանումները ավարտվեցին Մոնիեն շարունակեց 2006 թվականին նկարահանվել Նիկոլ Դյուվոշելի և Կլեմասն Պոեզիի հետ «Մեծ Մոլն» ֆիլմում («Le Grand Meaulnes»)։ Այս կինոնկարը նկարահանվել է Ալեն Ֆուրնյեի համանուն վեպի հիման վրա։ Ժան Բատիստը կատարում է Ֆրանսուա Սյորելի դերը։


=== Պիկոլո, Սաքսո և Կո ===
Ժան Բատիստը մասնակցություն է ունեցել նաև կրկնօրինակման մեջ։ Նրա ձայնով խոսում էր Սաքսոն երաժշտական լիամետրաժ «Պիկոլո, Սաքսո և Կո» մուլտֆիլմում, որը նկարահանվել է 2006 թվականի դեկտեմբերի 20-ին Ֆրանսիայում։ Ժան Բատիստը խոստովանում է, որ մեծ հաճույք է ստացել հնչյունավորման ժամանակ, և եթե նրան նորից առաջարկեին հնչյունավորել ինչ-որ կերպարի, նա անխոս կհամաձայնվեր։


=== Անիծված հեռախոս ===
2006 թվականի ամռանը Մոնյեն գլխավոր դերում է խաղացել Ջեյմս Հատի «Անիծված հեռախոս» սարսափ ֆիլմում։ Այս ֆիլմում Բատիստը խաղում է Սիդի դերը, ով AC/DC խմբի երկրպագու է, նա բջջային հեռախոս է գտնում, որը անսվոր ուժ ունի։ Դրա միջոցով նա փորձում է գրավել իր համադասարանցու՝ Էնջիի ուշադրությունը։ Այս ֆիլմը համապատասխանում է Ժան Բատիստի ոճի հետ, քանի որ այն ֆենթեզիի և սև կատակերգության խառնուրդ է։ Ժան Բատիստը նշում է, որ այս ֆիլմը դեռահասների համար է։ Իսկապես, որ «Անիծված հեռախոս»-ը ֆրանսիական ֆիլմագրության մեջ այդ ժանրերում այն էկրանին է հայտնվել 2007 թվականի ապրիլի 7-ին։


=== Մասնակցությունը տարբեր ծրագրերում ===
Ժան Բատիստը ակտիվորեն մասնակցում է բարեգործական կազմակերպությունների տարբեր ծրագրերի, ինչպիսիք են «Հույսի աստղեր» («Les etoiles de l’Espoir») և բոլորին հայտնի «Les Enfoirés» (համերգներ, որոնց ողջ հասույթը տրամադրվում է աղքատներին)։


=== Ֆիլմագրություն ===
2004 - Խորիստներ / Les Choristes — Պյեր Մորանժ
2005 - Կինոյի տոն / La Fête du cinéma — Կլոդ Ֆրանսուա
2006 - Նամակ / La Lettre — Guy Môquet (17 տարեկան)
2006 - Մեծն Մոլն / Le grand Meaulnes — François Seure
2006 - Ճիչ / Le Cri —  Robert à 15 ans
2007 - Անիծված հեռախոս / Hellphone — Սիդ
2007 - Կարմիր հյուրանոց / L’auberge rouge — Octave
2011 - Իդեալական երախան / Perfect Baby — Ալեքս


== Արտաքին հղումներ ==
Ժան Բատիստ Մոնիե (անգլ.) Internet Movie Database կայքում
Պաշտոնական կայք Archived 2011-10-01 at the Wayback Machine.
Ժան Բատիստ Մոնիեի դեբյուտը փարիզյան թատրոնում


== Ծանոթագրություններ ==